
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ Αρ. Φύλλου 600 

9 Νοεμβρίου 2007 

Το παρόν ΦΕΚ επανεκτυπώθηκε λόγω παράλειψης. 


ΔΙ ΑΚΗΡΥΞΕ ΙΣ 

(ΐ) 

ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ 
Αριθμ. 703 

Το ΕΚΠΑ προκηρύσσει ανοικτό δημόσιο μειοδοτικό δια¬ 
γωνισμό για την ανάθεση του έργου «Συντήρηση - επισκευή 
- συμπλήρωση και λειτουργία εγκαταστάσεων κτηρίου Φιλο¬ 
σοφικής Σχολής», πρ/σμού μελέτης 865.130,00 € με ΦΠΑ. 

Το έργο ανήκει στην κατηγορία Ηλεκτρομηχανολογικών 
με προϋπολογισμό 727.000,00 € (δαπάνη εργασιών με Γ.Ε. 
και Ο.Ε. και απρόβλεπτα). 

Η δημοπρασία θα διεξαχθεί την 27.11.2007, ημέρα Τρίτη, 
ώρα 09:30 έως 10:00 (λήξη παράδοσης προσφορών), ενώ¬ 
πιον αρμόδιας Επιτροπής, στο κτήριο της Τεχνικής Υπη¬ 
ρεσίας του ΕΚΠΑ στην Πανεπιστημιούπολη, Ζωγράφου. Το 
σύστημα υποβολής των προσφορών είναι «ενιαίο ποσοστό 
έκπτωσης» του άρθρου 6 του π.δ. 609/1985. Η διακήρυξη 
του έργου έχει συνταχθεί σύμφωνα με το εγκεκριμένο από 
τον Υπουργό ΠΕΧΩΔΕ υπόδειγμα τύπου Β. 

Στον διαγωνισμό γίνονται δεκτοί: 

α) Ημεδαπές εργοληπτικές επιχειρήσεις μεμονωμένες ή 
σε κοινοπραξία, γραμμένες στο ΜΕΕΠ, που καλύπτουν τις 
καλούμενες κατηγορίες και τάξεις του έργου, ήτοι στην κα¬ 
τηγορία Ηλεκτρομηχανολογικών, 1ης ή 2ης και 3ης τάξης. 

β) Αλλοδαποί διαγωνιζόμενοι που αποδεικνύουν ότι κατά 
την τελευταία πενταετία, έχουν εκτελέσει έργα παρόμοια 
(ποιοτικά και ποσοτικά) με το δημοπρατούμενο. 

Για την συμμετοχή στο διαγωνισμό απαιτείται η κατά¬ 
θεση εγγυητικής επιστολής συμμετοχής αξίας 13.842,00 € 
και ισχύος τουλάχιστον διακοσίων δέκα (210) ημερών, μετά 
την ημέρα διεξαγωγής του διαγωνισμού. Ο χρόνος ισχύος 
των προσφορών είναι έξη (6) μήνες. 

Το έργο χρηματοδοτείται από το Π.Δ.Ε. Δεν χορηγείται 
προκαταβολή. 

Το αποτέλεσμα της δημοπρασίας θα εγκριθεί από την 
Σύγκλητο του ΕΚΠΑ. 

Οι ενδιαφερόμενοι μπορούν να παραλάβουν τα συμβατικά 
τεύχη και σχέδια του διαγωνισμού στη διεύθυνση «ΩίρίΙεΙ 
Οοργ ΟθπΙθγ», Διοχάρους 20, Καισαριανή, τηλ. (210) 725 7957, 
724 3912, έναντι 17,00 €. 

Πληροφορίες τις εργάσιμες ημέρες, ώρες 9.00 -13.00 στο 
κτήριο της ΤΥΠΑ, τηλ. (210) 727 5926, 727 5955. 

Τα έξοδα δημοσίευσης βαρύνουν τον ανάδοχο. 

Αθήνα, 6 Νοεμβρίου 2007 
Ο Πρύτανης 
ΧΡ. ΚΙΤΤΑΣ 


( 2 ) 

ΠΟΛΕΜΙΚΟ ΝΑΥΤΙΚΟ 
ΚΕΝΤΡΟ ΕΦΟΔΙΑΣΜΟΥ ΝΑΥΤΙΚΟΥ 
ΔΙΕΥΘΥΝΣΗ ΠΡΟΜΗΘΕΙΩΝ 
ΤΜΗΜΑ ΚΦ 1310 
Αριθμ. 94 

Ανακοινώνουμε ότι ΤΟ ΠΟΛΕΜΙΚΟ ΝΑΥΤΙΚΟ διενεργεί 
ανοιχτό διαγωνισμό για την Προμήθεια και Εγκατάσταση 
ενός (1) Πύργου ψύξεως, για κάλυψη αναγκών Π.Ν. 

Ο προϋπολογισμός της Προμήθειας ανέρχεται συνολικά 
στο ποσό των εξήντα οκτώ χιλιάδων πεντακοσίων ευρώ 
(68.500,00 €), συμπεριλαμβανομένου του Φ.Π.Α. 

Γλώσσα σύνταξης των προσφορών Ελληνική. 

Ο διαγωνισμός θα διενεργηθεί στις 11.12.2007 ημέρα ΤΡΙΤΗ 
και ώρα 11:00, στα Γραφεία της Ανωτάτης Επιτροπής Προμη¬ 
θειών (ΑΕΠ), Παπαρρηγοπούλου 2, Πλατεία Κλαυθμώνος. 

Ημερομηνία λήξης υποβολής των προσφορών την 
10.12.2007 ημέρα ΔΕΥΤΕΡΑ με ώρα λήξης αυτής 12.00. 

Αποστολή της περίληψης της διακήρυξης στην Ε.Ε.Ε.Κ. 
δεν απαιτείται. 

Περισσότερες πληροφορίες και τεύχος διακήρυξης θα 
παρέχονται κάθε εργάσιμη ημέρα και ώρα από τα γραφεία 
της ΑΕΠ τηλ. 210-3368630. Το τεύχος της Διακήρυξης χο¬ 
ρηγείται με την αντικαταβολή 15 ευρώ. 

Αθήνα, 7 Νοεμβρίου 2007 
Ο Διευθυντής Προμηθειών ΚΕΦΝ 
Π. ΡΟΜΠΟΣ 
-♦- 

(3) 

ΓΕΝΙΚΟ ΝΟΣΟΚΟΜΕΙΟ ΠΑΙΔΩΝ 
«Η ΑΓΙΑ ΣΟΦΙΑ» 

Αριθμ. 37 

Το Νοσοκομείο Παίδων «Η ΑΓΙΑ ΣΟΦΙΑ» διενεργεί Δημό¬ 
σιο Ανοικτό Διαγωνισμό με κριτήριο κατακύρωσης τη χα¬ 
μηλότερη τιμή για την προμήθεια Νωπών Οπορολαχανικών 
για τις ανάγκη σίτισης των δύο Νοσοκομείο Παίδων «ΑΓΙΑ 
ΣΟΦΙΑ» και ΠΑΝ. και ΑΓΛΑΪΑΣ ΚΥΡΙΑΚΟΥ για ένα έτος. 

Προϋπολογισθείσα δαπάνη € 190.000,00 συμπ. Φ.Π.Α. 

Τόπος παράδοσης Υλικών: Το αρμόδιο Διαχειριστικό τμή¬ 
μα του Νοσοκομείου (Αποθήκη τροφίμων). 

Ο παραπάνω διαγωνισμός θα γίνει στις 10.12.2007 ημέρα 
Δευτέρα και ώρα 10.00 στην Αίθουσα Διαγωνισμών του 
Νοσοκομείου και μπροστά στην αρμόδια επιτροπή. 

Κατάθεση προσφορών μέχρι και 10.12.2007 ώρα 10.00. 

Πληροφορίες δίνονται καθημερινά από το Γ ραφείο Προ¬ 
μηθειών του Νοσοκομείου από 08.00 μέχρι 13.00 στα τηλέ¬ 
φωνα 210-7793443 και 210-7467147. 

Η προσφορά συνοδεύεται από τα δικαιολογητικά που 
αναφέρονται στο π.δ. 394/1996 (ΦΕΚ 266/Α/4.12.1996) και 
στο π.δ. 60/2007( ΦΕΚ 64/Α/16.3.2007) όπως περιγράφονται 
στη διακήρυξη. 

Το τεύχος της διακήρυξης θα διατίθεται έναντι κατα¬ 
βολής € 15,00 με γραμμάτιο είσπραξης στο ταμείο του 
Νοσοκομείου. 

Τα έξοδα δημοσίευσης βαρύνουν το Νοσοκομείο. 

Αθήνα, 6 Νοεμβρίου 2007 
Ο Διοικητής 
ΑΝΤΩΝΗΣ ΛΑΝΑΡΑΣ 
-♦- 

(4) 

ΝΟΜΟΣ ΚΕΡΚΥΡΑΣ 
Δ.Ε.Υ.Α. ΜΕΛΙΤΕΙΕΩΝ 

Αριθμ. 987 

1. Ο Πρόεδρος της Δ.Ε.Υ.Α. του Δήμου Μελιτειέων Νο¬ 
μού Κερκύρας, προκηρύσσει ανοικτό διαγωνισμό για την 
ανάθεση του έργου ΒΕΛΤΙΩΣΗ-ΣΥΜΠΛΗΡΩΣΗ ΥΠΟΔΟΜΗΣ 
ΚΑΙ ΠΑΡΟΧΗΣ ΥΔΡΕΥΣΗΣ ΠΕΡΙΟΧΩΝ ΣΤΡΟΓΓΥΛΗΣ ΚΑΙ 
ΜΟΡΑΪΤΙΚΩΝ ΔΗΜΟΥ ΜΕΛΙΤΕΙΕΩΝ», με προϋπολογισμό 
1.450.000,00 ευρώ. Το έργο συντίθεται από τις ακόλουθες 
κατηγορίες εργασιών: 

α) Κατηγορία ΥΔΡΑΥΛΙΚΑ, με προϋπολογισμό 1,083.764,65 
€ (δαπάνη εργασιών, ΓΕ και ΟΕ και απρόβλεπτα). 

β) Κατηγορία ΗΛΕΚΤΡΟΜΗΧΑΝΟΛΟΓΙΚΑ, με προϋπολο¬ 
γισμό 117.414,43 € (δαπάνη εργασιών, ΓΕ και ΟΕ και απρό¬ 
βλεπτα) ή 

γ) Κατηγορία ΥΔΡΑΥΛΙΚΑ, με προϋπολογισμό 371,744,04 
€ (δαπάνη εργασιών, ΓΕ και ΟΕ και απρόβλεπτα). 

δ) Κατηγορία ΗΛΕΚΤΡΟΜΗΧΑΝΟΛΟΓΙΚΑ, με προϋπο¬ 
λογισμό 829.454,99 € (δαπάνη εργασιών, ΓΕ και ΟΕ και 
απρόβλεπτα). 

2. Οι ενδιαφερόμενοι μπορούν να παραλάβουν τα συμβα¬ 
τικά τεύχη του διαγωνισμού (Διακήρυξη, Συγγραφή Υποχρε¬ 
ώσεων κ.λπ.) από την έδρα της υπηρεσίας στα Γ ραφεία της 
Δ.Ε.Υ.Α. του Δήμου Μελιτειέων στα Μορόΐτικα Κερκύρας, 
τηλ. 26610-77077, μέχρι και την Πέμπτη 22.11.2007. Η διακή¬ 
ρυξη του έργου έχει συνταχθεί κατά το εγκεκριμένο από 
τον υπουργό ΠΕΧΩΔΕ υπόδειγμα τύπου Β. 

Πληροφορίες στο τηλέφωνο 26610-77077 ΡΑΧ επικοι¬ 
νωνίας 26610-75388, αρμόδιος υπάλληλος για επικοινωνία 
Κώστας Χαραμπάκης. 

3. Ο διαγωνισμός θα διεξαχθεί στις 27.11.2007, ημέρα Τρί¬ 
τη και ώρα 10:00 π.μ. και το σύστημα υποβολής προσφορών 
είναι το σύστημα της προσφοράς επιμέρους ποσοστών 
έκπτωσης του άρθρου 4 παράγραφος 4β του ν. 1418/1984 
και του άρθρου 7 του π.δ. 609/1985, όπως αυτός τροποποι¬ 
ήθηκε και συμπληρώθηκε μεταγενέστερα (σύμφωνα με τις 
διατάξεις του ν. 3263/2004). Κριτήριο επιλογής αναδόχου 
είναι η χαμηλότερη τιμή. 

4. Στο διαγωνισμό γίνονται δεκτοί: 

α) Ημεδαποί διαγωνιζόμενοι, μεμονωμένοι ή σε κοινο¬ 
πραξία, εγγεγραμμένοι στο Μ.Ε.Ε.Π., που καλύπτουν τις 
κατηγορίες και τάξεις του έργου για τον πρώτο συνδυασμό, 
ήτοι τάξη 2η και άνω στην κατηγορία ΥΔΡΑΥΛΙΚΑ και τάξη 
Α2 και άνω στην κατηγορία ΗΛΕΚΤΡΟΜΗΧΑΝΟΛΟΓΙΚΑ, ή 

β) Ημεδαποί διαγωνιζόμενοι, μεμονωμένοι ή σε κοινοπρα¬ 
ξία, εγγεγραμμένοι στο Μ.Ε.Ε.Π., που καλύπτουν τις κατη¬ 
γορίες και τάξεις του έργου για τον δεύτερο συνδυασμό, 
ήτοι τάξη 1η και άνω στην κατηγορία ΥΔΡΑΥΛΙΚΑ και τάξη 
2η και άνω στην κατηγορία ΗΛΕΚΤΡΟΜΗΧΑΝΟΛΟΓΙΚΑ. 

γ) Αλλοδαποί διαγωνιζόμενοι που αποδεικνύουν ότι κατά 
την τελευταία πενταετία, έχουν εκτελέσει έργα παρόμοια 
(ποιοτικά και ποσοτικά) με το δημοπρατούμενο. 

Επίσης, γίνονται δεκτές και κοινοπραξίες εργοληπτικών 
επιχειρήσεων εγγεγραμμένων στην τάξη Α1 του Μ.Ε.Ε.Π. για 
έργα κατηγορίας ΗΛΕΚΤΡΟΜΗΧΑΝΟΛΟΓΙΚΑ για τον πρώτο 
συνδυασμό ή τάξη Α2 του Μ.Ε.Ε.Π. για έργα κατηγορίας 


ΥΔΡΑΥΛΙΚΑ και τάξη 1η του Μ.Ε.Ε.Π. για έργα κατηγορίας 
ΗΛΕΚΤΡΟΜΗΧΑΝΟΛΟΓΙΚΑ, για τον δεύτερο συνδυασμό, με 
τις προϋποθέσεις της παρ. 42 του άρθρου 16 του ν. 1418/1984, 
όπως ισχύει (αναβάθμιση ορίου λόγω κοινοπραξίας). 

5. Για τη συμμετοχή στο διαγωνισμό απαιτείται η κατά¬ 
θεση εγγυητικής επιστολής ύψους 24.024,00 ευρώ και ισχύ 
τουλάχιστον τριακοσίων (300) ημερών, μετά την ημέρα 
διεξαγωγής του διαγωνισμού. Ο χρόνος ισχύος των προ¬ 
σφορών είναι διακόσιες εβδομήντα (270) ημέρες. 

6. Το έργο χρηματοδοτείται από πιστώσεις του Π.Δ.Ε. 
Συγχρηματοδοτείται κατά 80% από Κοινοτικούς Πόρους 
(ΕΤΠΑ) και κατά 20% από Εθνικούς Πόρους. 

Προκαταβολή δε θα χορηγηθεί. 

7. Το αποτέλεσμα της δημοπρασίας θα εγκριθεί από την 
Δ.Ε.Υ.Α. Μελιτειέων. 

Οι ενδιαφερόμενοι μπορούν να ενημερώνονται τις εργά¬ 
σιμες ημέρες και ώρες. 

Μοραϊτικα, 7 Νοεμβρίου 2007 
Ο Πρόεδρος 
ΓΕΩΡΓΙΟΣ ΓΡΑΜΜΕΝΟΣ 
-»- 

(5) 

ΝΟΜΟΣ ΑΧΑΪΑΣ 
ΔΗΜΟΣ ΠΑΤΡΕΩΝ 

Αριθμ. 662 

Ο Δήμαρχος Πατρέων προκηρύσσει ανοικτό επαναληπτι¬ 
κό διαγωνισμό για την μίσθωση μηχανημάτων της πρώτης 
και τρίτης κατηγορίας της υπ’ αριθμ. 27/2007 μελέτης για 
καθαρισμό χειμάρρων, για το Τμήμα Συντήρησης Φωτοτε- 
χνικών'Εργων της Δ/νσης Περιβάλλοντος και Πρασίνου, με 
κριτήριο κατακύρωσης τη χαμηλότερη τιμή, προϋπολογι¬ 
σμού δαπάνης 69.020,00 ευρώ. Συμπεριλαμβανομένου του 
Φ.Π.Α. 19% (συνολικός προϋπολογισμός μελέτης 102.340.000 
€ συμπεριλαμβανομένου Φ.Π.Α. 19%), οικονομικού έτους 
2007. 

Ο διαγωνισμός θα διενεργηθεί στο Δημοτικό κατάστημα 
του Δήμου Πατρέων (Μαζώνος 147-3ος όροφος), ενώπιον 
της αρμόδιας Επιτροπής την Τετάρτη 21.11.2007 του έτους 
2007, με ώρα έναρξης παραλαβής προσφορών 10:30 π.μ και 
ώρα λήξης παραλαβής προσφορών 11:00 π.μ. 

Η διάρκεια της σύμβασης θα είναι δώδεκα (12) μήνες 
χωρίς δυνατότητα παράτασης του συμβατικού χρόνου, ενώ 
οι προσφέροντες δεσμεύονται για την προσφορά τους για 
διάστημα δώδεκα (12) μηνών και δεν επιτρέπεται η κατά¬ 
θεση εναλλακτικών προσφορών. 

Ο ανώτερω διαγωνισμός θα διεξαχθεί με βάση τις δι¬ 
ατάξεις: 

α) του ν. 3463/2006 

β) του π.δ. 28/1980, 

γ) του ν. 3274/2004, 

δ) του ν. 1959/1991 και γίνονται δεκτού οι ιδιοκτήτες των 
προσφορόμενων μηχανημάτων οι οποίοι είναι κάτοχοι μη¬ 
χανημάτων με άδεια μηχανήματος'Εργου (Μ.Ε.) ή Δημοσίας 
Χρήσεως (Δ.Ε.) και οι οποίοι μπορούν να καταθέσουν προ¬ 
σφορές για ένα ή περισσότερα μηχανήματα. 

Για τη συμμετοχή στο διαγωνισμό υποβάλλεται μαζί με 
την προσφορά εγγυητική επιστολή συμμετοχής που αντι¬ 
στοιχεί με ποσοστό 2% επί του ενδεικτικού προϋπολογι¬ 
σμού των προσφερομένων μηχανημάτων (χωρίς το Φ.Π.Α. 
19%), ή με γραμμάτιο τον Τ.Π. και Δανείων ή εγγυητική 
επιστολή Συμμετοχής Τράπεζας. Η χρηματοδότηση είναι 
από Σ.Α.Τ.Α. 

Αντίγραφα της διακήρυξης παρέχονται, από το Τμήμα 
Προμηθειών του Δήμου Πατρίων, (Μαιζώνος 147-1ος όροφος 
- τηλ: 2610-966244, ΡΑΧ: 2610 966250) κατά τις εργάσιμες 
ημέρες και ώρες, ενώ πληροφορίες για τη διακήρυξη και το 
διαγωνισμό παρέχονται, από το Τμήμα Συντήρησης Φυτοτε- 
χνικώνΈργων της Δ/νσης Περιβάλλοντος και Πρασίνου (αρ- 

μόδιος: Νικόλαος Βλασταράκης - τηλ: 2610 339510, 317940, 
ΡΑΧ: 2610 339510) κατά τις εργάσιμες ημέρες και ώρες. 

Πάτρα, 23 Οκτωβρίου 2007 
Ο Δήμαρχος 
ΑΝΔΡΕΑΣ ΑΘ. ΦΟΥΡΑΣ 
-♦- 

( 6 ) 

ΝΟΜΟΣ ΒΟΙΩΤΙΑΣ 
ΔΗΜΟΣ ΑΛΙ ΑΡΤΟΥ 

Αριθμ. 6689 

Ο Δήμαρχος Αλιάρτου προκηρύσσει μειοδοτικό διαγω¬ 
νισμό με σφραγισμένες προσφορές με ενιαίο ποσοστό 
έκπτωσης σε ακέραιες μονάδες επί τοις εκατό επί των 
τιμών τιμολογίου της μελέτης για την ανάδειξη εργολά¬ 
βου εκτέλεσης του έργου «ΒΕΛΤΙΩΣΗ ΑΓΡΟΤΙΚΗΣ ΟΔΟ¬ 
ΠΟΙΙΑΣ ΕΥΑΓΓΕΛΙΣΤΡΙΑΣ - ΠΕΤΡΑΣ (Τμήμα από Γκρεμνάρι 
έως Πέτρα)» προϋπολογισμού 101.01940 € μαζί με το ΦΠΑ 
(19%). Το έργο θα χρηματοδοτηθεί κατά 25% από κρατι¬ 
κούς πόρους και κατά 75% από το Ε.Γ.Τ.Π.Ε. Υπάρχουσα 
πίστωση 101,01 €. 

Ο διαγωνισμός και η εκτέλεση του έργου θα γίνουν σύμ¬ 
φωνα με τις διατάξεις: 

α. Του ν. 1418/1984 Δημόσια έργα και ρυθμίσεις συναφών 
θεμάτων. 

β. Του π.δ. 609/1985 Κατασκευή Δημοσίων Έργων. 

γ. Του ν. 2229/1994 Τροποποίηση και συμπλήρωση του 
ν. 1418/1984. 

δ. Του π.δ. 286/1994 Τροποποίηση διατάξεων του π.δ. 
609/1985 και του π.δ. 402/1996. 

ε. Του π.δ. 76/1985 και 171/1987 που αναφέρεται στην εκτέ¬ 
λεση έργων. 

ζ. Των ν. 2372/1996 και ν. 2576/1998 ( ΦΕΚ 25Α/9.2.1998) 
του π.δ. 410/1995. 

η. Του ν. 3263/2004 (ΦΕΚ 179Α/28.9.2004. 

Η δημοπρασία θα διεξαχθεί την 27.11.2007 ημέρα Τρίτη 
από την αρμόδια Επιτροπή στα γραφεία του Δήμου. 

Ώρα λήξης παραλαβής προσφορών ορίζεται η 10:00 π.μ. 

Η προθεσμία που θα τελειώσει το έργο ορίζεται σε 3 μήνες. 

Η εγγύηση συμμετοχής στο διαγωνισμό ορίζεται σε 1.700 
€ και βεβαιώνεται με την προσκόμιση ισόποσου γραμματίου 
εισπράξεως του Ταμείου Παρακαταθηκών και Δανείων ή 
Εγγυητική Επιστολή Τράπεζας ή ΤΣΜΕΔΕ. 

Στην δημοπρασία μπορούν να πάρουν μέρος εργοληπτι¬ 
κές επιχειρήσεις ή κοινοπραξίες επιχειρήσεων εγγεγραμ¬ 
μένες στο ΜΕΕΠ Α1 τάξης ή μεμονωμένη επιχείρηση τάξης 
Α1 κατηγορίας για έργα οδοποιίας. 

Οι ενδιαφερόμενοι μπορούν να λάβουν γνώση της με¬ 
λέτης και της αναλυτικής διακήρυξης κατά τις εργάσιμες 
ημέρες και ώρες.Τα τεύχη δημοπρασίας παραδίδονται κα¬ 
ταβάλλοντας 20 € στο ταμείο του Δήμου. 

Αν δεν επιτευχθεί αποτέλεσμα ή οι προσφορές κριθούν 
ασύμφορες, η δημοπρασία θα διεξαχθεί την ερχόμενη. Τρί¬ 
τη την ίδια ώρα και στο ίδιο μέρος. 

Άλιαρτος, 6 Νοεμβρίου 2007 
Ο Δήμαρχος 
ΑΛΕΞΑΝΔΡΟΣ ΒΙΤΣΗΣ 
-♦- 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΚΕΦΑΛΛΗΝΙΑΣ 
ΚΑΙ ΙΘΑΚΗΣ 

Δ/ΝΣΗ ΟΙΚ/ΚΩΝ ΥΠΗΡΕΣΙΩΝ 
Αριθμ. 8580 

Η Ν.ΕΥΔΕ ης Ν.Α. Κεφ/νίας και Ιθάκης προκηρύσσει πρόχει¬ 
ρο μειοδοτικό διαγωνισμό με σφραγισμένες προσφορές, για 
την προμήθεια υγρών καυσίμων για το έτος 2007-2008, για τις 
ανάγκες των Υπηρεσιών της Ν. Α. Π/Υ 79.619 € άνευ ΦΠΑ. 

Η λήψη προσφορών θα γίνει στις 10.12.2007 ημέρα Δευ¬ 
τέρα και ώρα 12.30 έως 13.00 μμ. ενώπιον της ΝΕΥΔΕ της 
Ν.Α. Κεφ/νίας και Ιθάκης στον 1° όροφο του Διοικητηρίου, 
στην αίθουσα Συνεδριάσεων. 

Πληροφορίες για τους όρους συμμετοχής και την διακή¬ 


ρυξη θα δίνονται από την Δ/νση Οικ/κών Υπηρεσιών τηλ. 
26710-28450, κατά τις εργάσιμες ημέρες και ώρες. 

Αργοστόλι, 31 Οκτωβρίου 2007 
Ο Πρόεδρος της ΝΕΥΔΕ 
ΣΠΥΡΙΔΩΝ ΜΟΣΧΟΠΟΥΛΟΣ 
-»- 

( 8 ) 

ΠΕΡΙΦΕΡΕΙΑΣ ΘΕΣΣΑΛΙΑΣ 
ΔΗΜΟΣ Ν. ΙΩΝΙΑΣ ΜΑΓΝΗΣΙΑΣ 

Αριθμ. 24961 

Ο Δήμαρχος Ν. Ιωνίας Μαγνησίας προκηρύσσει ανοικτό δια¬ 
γωνισμό, με γραπτές και σφραγισμένες προσφορές για το υπο- 
έργο «ΣΧΕΔΙΑΣΜΟΣ ΚΑΙ ΔΗΜΙΟΥΡΓΙΑ ΨΗΦΙΑΚΩΝ ΔΕΔΟΜΕΝΩΝ 
ΚΑΙ ΔΙΑΘΕΣΗ ΣΕ ΚΟΙΝΟ ΚΑΙ ΣΕ ΦΟΡΕΙΣ» Μέτρο 3.2. «Αστικές 
Παρεμβάσεις» Τίτλος Πράξης»: Πολιτιστικές Διαδρομές. 

Η κατακύρωση της προμήθειας θα γίνει με κριτήριο τη 
συμφερότερη προσφορά μετά από αξιολόγηση της ποιότητας 
των προσφερομένων ειδών σύμφωνα με τις τεχνικές προδια¬ 
γραφές της μελέτης και τους όρους της διακήρυξης και βάσει 
των στοιχείων της τεχνικής προσφοράς που θα συνοδεύσουν 
υποχρεωτικά τις προσφορές των διαγωνιζομένων. 

Η προμήθεια διέπεται από τις διατάξεις της υπ’ αριθμ. 
11389/1993 απόφασης του ΥΠΕΣ «Περί ενιαίου κανονισμού προ¬ 
μηθειών Ο.Τ.Α.», τις διατάξεις του ν. 2286/1995 όπως τροποποι¬ 
ήθηκε με το ν. 2323/1995, του π.δ. 1666/2003. Η παραλαβή του 
λογισμικού διέπεται από τις διατάξεις του ΕΚΠΟΤΑ, (άρθρο 
28). Ο ενδεικτικός προϋπολογισμός των δημοπρατούμενων 
ειδών ανέρχεται στο ποσό των 47.500.00 ευρώ συμπεριλαμ¬ 
βανομένου του ΦΠΑ που θα τα επιβαρύνει. Η χρηματοδότηση 
του έργου γίνεται από το Γ' ΚΠΣ από το επιχειρησιακό Πρό- 
γαμμα «ΠΕΠ Θεσσαλίας 2000-2006», η κοινωνική συνδρομή 
καλύπτεται μέσω ΕΤΠΑ και ανέρχεται στο 80% του προϋπο¬ 
λογισμού και τα 20% καλύπτεται από εθνική συμμετοχή. 

Ο Διαγωνισμός θα γίνει στο Δημαρχιακό Κατάστημα Ν. Ιω¬ 
νίας Μαγνησίας (Λ. Ειρήνης 131) την 29.11.2007 ημέρα Πέμπτη 
και ώρα 10 π.μ. ενώπιον της αρμόδιας επιτροπής. Τα απαι- 
τούμενα δικαολογιτικά πρέπει να περιέλθουν στην υπηρεσία 
το αργότερο μέχρι την προηγούμενη της διενέργειας του 
διαγωνισμού για όσους τα αποστείλουν ταχυδρομικά. 

Συγχρηματοδότηση του έργου: ΕΤΠΑ 80%, Εθνική Συμ¬ 
μετοχή 20%. 

Στο διαγωνισμό γίνονται δεκτοί: 

α) Φυσικά ή Νομικά πρόσωπα, ημεδαποί και αλλοδαποί, 
σύμφωνα με τα οριζόμενα στο π.δ. 394/1996. 

β) Ενώσεις προμηθευτών που υποβάλουν κοινή προσφορά 

γ) Συνεταιρισμοί. 

δ) Κοινοπραξίες προμηθευτών. 

Η εγγύηση συμμετοχής στο διαγωνισμό ορίζεται σε 5% τον 
ενδεικτικού προϋπολογισμού της μελέτης συμπεριλαμβανο¬ 
μένου του ΦΠΑ, δηλαδή 2.375,00 € και πρέπει να απευθύνεται 
προς το Δήμο Ν. Ιωνίας Μαγνησίας.Βεβαιώνεται με την προσκό¬ 
μιση, ισόποσου γραμματίου του Ταμείου Παρακαταθηκών και 
Δανείων ή εγγυητικής επιστολής αναγνωρισμένης τράπεζας. 

Ο χρόνος ισχύος των προσφορών ορίζεται σε ενενήντα 
ημερολογιακές (90) ημέρες από την επόμενη της διενέρ¬ 
γειας της δημοπρασίας. Ο χρόνος παράδοσης του λογι¬ 
σμικού ορίζεται σε δέκα (10) ημερολογιακούς μήνες από 
την υπογραφή της σύμβασης. 

Τόπος παράδοσης και Εγκατάστασης του λογισμικού 
είναι ο Δήμος Ν. Ιωνίας Μαγνησίας. 

Για περισσότερες πληροφορίες και για την παραλαβή της 
πλήρους Πρόσκλησης και των έγγραφων στοιχείωγ που την 
συνοδεύουν, οι ενδιαφερόμενοι μπορούν να απευθύνονται 
στην Τεχνική Υπηρεσία του Δήμου Ν. Ιωνία Μαγνησίας τηλ. 
2421 0 86827 και 24210 86855 ώρες 0800 έως 13:30. 

Τα έξοδα δημοσίευσης της παρούσας βαρύνουν το Δήμο. 

Νέα Ιωνία, 6 Νοεμβρίου 2007 
Ο Δήμαρχος 
ΠΑΥΛΟΣ ΜΑΒΙΛΗΣ 

ΝΟΜΟΣ ΑΤΤΙΚΗΣ 
ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ 
ΔΗΜΟΥ ΕΛΛΗΝΙΚΟΥ 
Αριθμ. 2204 

Η Πρόεδρος του Ν.Π.Δ.Δ. «Δημοτικοί Παιδικοί Σταθμοί 
Δήμου Ελληνικού», διακηρύσσει ότι: 

Εκτίθεται σε ανοικτό μειοδοτικό διαγωνισμό με σφρα¬ 
γισμένες προσφορές για την προμήθεια τροφίμων για το 
έτος 2008, προϋπολογισμού 85.844,49 συμπεριλαμβανομέ¬ 
νου του Φ.Π.Α. (Μελέτη 2/2007). 

Η προμήθεια αφορά: 

- Είδη παντοπωλείου και κατεψυγμένα λαχανικά 25.022,49 €. 

- Είδη κρεοπωλείου 20.523,61 €. 

- Είδη Οπωροπωλείου 17.238,35 €. 

- Ελαιόλαδο 4.272,80 €. 

- Κατεψυγμένα ψάρια 9.129,84 €. 

- Είδη Αρτοπωλείου και Ζαχαροπλαστικής 9.657,40 €. 

Οι ποσότητες του κάθε είδους τροφίμου θα παραδίδονται 

ανάλογα με τις προκύπτουσες ανάγκες στους τέσσερις 
παιδικούς σταθμούς του Δήμου Ελληνικού. 

Κριτήριο κατακύρωσης του διαγωνισμού είναι: 

α) Το υψηλότερο ποσοστό έκπτωσης επί τοις εκατό (%), 
σύμφωνα με τις διατάξεις του άρθρου 13 του ν. 3433/2006, 
για τα ελαιόλαδα, οπωροκηπευτικά, κρέατα, πουλερικά και 
ψάρια και 


β) Την χαμηλότερη προσφερόμενη τιμή χωρίς Φ.Π.Α. για 
όλα τα υπόλοιπα είδη τροφίμων στις τιμές του ενδεικτικού 
προϋπολογισμού της μελετής. 

Ο διαγωνισμός θα γίνει σύμφωνα με την υπ' αριθμ. 
11389/1993 απόφαση του Υπ. Εσωτ. περί Ε.ΚΠ.ΟΤ.Α. 

Ο διαγωνισμός θα διεξαχθεί ενώπιον της Επιτροπής Διε¬ 
νέργειας Διαγωνισμών την Δευτέρα 3.12.2007 και ώρα 10:00 
π.μ. έως 11:00 π.μ. στο Δημοτικό κατάστημα Ελληνικού και 
τυχόν επαναληπτικός την Δευτέρα 10.12.2007 και ώρα 10:00 
π.μ. έως 11:00 π.μ. στο ίδιο τόπο. 

Στο διαγωνισμό γίνοται δεκτοί, φυσικά ή νομικά πρόσω¬ 
πα, συνεταιρισμοί, ενώσεις προμηθευτών που υποβάλλουν 
κοινή προσφορά με τους περιορισμούς του άρθρου 8 της 
11389/1993 απόφασης του Υπ. Εσωτ. 

Η εγγύηση συμμετοχής ανέρχεται στο 5% δηλαδή 4.292,22 
€. Για όσους επιθυμούν να συμμετέχουν σε μέρος της συ¬ 
νολικής προμήθειας, η εγγυητική επιστολή θα ανέρχεται 
στο 5% επί του ποσού των υπό προμήθεια ειδών για τα 
οποία συμμετέχουν. 

Πληροφορίες όλες τις εργάσιμες ημέρες και ώρες στο 
Δημαρχείο Ελληνικού, 25η Οδός και Πλατεία Αγ. Τριάδος 
Ελληνικό, τηλ. 210-9616640 (εσωτ. 148) & 210-9605196. 

Ελληνικό, 8 Νοεμβρίου 2007 
Η Πρόεδρος 
ΡΑΪΔΗ ΓΕΩΡΓΑΚΑΚΗ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐίρ://νννννν·θΐ.(]Γ - ί-παιΙ: νν£6ίΐΐ35ΐβΓ.£ί@8ί.(ΐΓ 




